Document ID: 32008R0873

KOMISIJAS REGULA (EK) Nr. 873/2008
(2008. gada 5. septembris),
ar ko groza Regulu (EK) Nr. 712/2007 par pastāvīgu konkursu izsludināšanu dalībvalstu intervences aģentūru pārziņā esošās labības tālākai pārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. pantu saistībā ar tās 4. pantu,
tā kā:
(1)
Ar Komisijas Regulu (EK) Nr. 712/2007 (2) tika izsludināti pastāvīgi konkursi dalībvalstu intervences aģentūru rīcībā esošās labības tālākpārdošanai Kopienas tirgū. Piedāvājumu iesniegšanas termiņš konkursa pēdējai daļai beidzas 2008. gada 10. septembrī.
(2)
Lai 2008./2009. tirdzniecības gada pirmajos mēnešos lopkopjiem un dzīvnieku barības rūpniecībai nodrošinātu apgādi par konkurētspējīgām cenām, jāturpina apgādāt labības tirgu ar pieejamiem intervences labības krājumiem, kuri ir Ungārijas intervences aģentūras pārziņā, kas ir vienīgā, kuras rīcībā patlaban ir labības krājumi, un jānosaka, kurās dienās un kuros datumos uzņēmēji varēs iesniegt piedāvājumus saskaņā ar Lauksaimniecības tirgu kopīgās organizācijas pārvaldības komitejas sanāksmju grafiku.
(3)
Tāpēc Regula (EK) Nr. 712/2007 ir jāgroza.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 712/2007 3. panta 1. punktam pievieno šādu daļu:
“No 2008. gada 15. septembra piedāvājumu iesniegšanas termiņš konkursa daļām beidzas pulksten 13.00 (pēc Briseles laika) trešdienās 2008. gada 24. septembrī, 2008. gada 15. oktobrī, 2008. gada 29. oktobrī, 2008. gada 12. novembrī, 2008. gada 26. novembrī, 2008. gada 3. decembrī un 2008. gada 17. decembrī.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 5. septembrī

Labels: 3
17
18